open-index/open-wikipedia-markdown huggingface dataset:
தத்தா

**தத்தா** (*Thatha*) என்பது சில சீக்கியர்கள் தங்கள் தாடியை  சரிசெய்வதற்குப் பயன்படுத்தப்படும் ஒரு வகையான துணிப் பட்டையாகும். இதை தத்தி என்றும் அழைக்கிறார்கள். பருத்தி நூலால் ஆன சற்று தடித் இத்துணிப் பட்டைகள் வெள்ளை அல்லது கருப்பு நிறத்தில் சுருக்கம் இல்லாததாகவும் நீடித்து உழைக்கும் வகையிலும் தயாரிக்கப்படுகின்ற்ன. பல மரபுவழி சீக்கியர்கள் தாடியை மரியாதைக்குரிய அடையாளமாகக் கருதி திறந்தநிலை தாடியை வைக்க விரும்புகிறார்கள். ஆனால் சில மேற்கத்திய எண்ணம் கொண்ட மற்றும் நவீன சீக்கியர்கள் நாகரீகம் என்ற பெயரிலும் தோற்றத்திற்காகவும் தாடியைக் கட்டிக் கொள்ள விரும்புகிறார்கள். இதற்காக  தாடியில் முடி தெளிப்புகள், தாடி தெளிப்புகள் அல்லது தண்ணீர் மற்றும் எண்ணெய் முதலியவற்றைத் தெளித்து, பின்னர் அதை இரப்பர் அல்லது தாடி கவ்வி  கொண்டு கட்டிக் கொள்கிறார்கள். தத்தா அல்லது தத்தி மூலம் தாடியை கன்னத்தில் கட்டிக்கொள்ளும் செயல்முறைக்கு 30 நிமிடங்கள் முதல் ஒரு மணி நேரம் வரை செலவாகிறது. 

சீக்கியர்கள் மத்தியில் திறந்த மற்றும் நிலையான தாடி வைத்துக் கொள்வது பற்றிய நடைமுறைகள் விவாதத்திற்கு தகுதியானதாகக் காணப்படவில்லை. குரு கோவிந்த் சிங் சீக்கியர்களை முடியை வெட்டாமல் வைத்திருக்கச் சொன்னார் என்று சில சீக்கியர்கள் வாதிடுகின்றனர்.
## மேற்கோள்கள்

பகுப்பு:சீக்கியப் பண்பாடு
ஹெய்க்ரு ஹிடோங்பா

**"ஹெய்க்ரு ஹிடோங்பா"** (Heikru Hidongba) (மணிப்பூரி படகுப் பந்தய விழா) என்பது ஒவ்வொரு ஆண்டும் இம்பாலின் சகோல்பண்ட் பிஜோய் கோவிந்த லைகாயின் அகழியில் மெய்தே நாட்காட்டி மாதமான லாங்பன் (செப்டம்பருடன் இணைந்த) 11 வது நாளில் மதக் கூறுகளுடன் நடத்தப்படும் ஒரு சமூக-மத, படைப்பு மற்றும் பிற பாரம்பரிய நம்பிக்கைக்கான விழாவாகும். 

## வரலாறு
thumb|260x260px| ஹைக்ரு ஹிடோங்பாவின் காட்சி.
கி.பி 984 இல் மகாராஜா இரெங்பாவின் ஆட்சியின் போது தொடங்கப்பட்ட சமூகத்தில் அமைதி மற்றும் செழிப்பை ஏற்படுத்துவதற்காக நடத்தப்பட்ட பல சமூக-மத விழாக்களில் "ஹெய்க்ரு ஹிடோங்பா"வும் ஒன்றாகும். காலப்போக்கிலும், பல மன்னர்களின் ஆட்சியின் மூலமும், மெய்திகளின் மத வாழ்க்கையில் பல மாற்றங்கள் ஏற்பட்டன. மகாராஜா பாக்யச்சந்திரன் காலத்தில் உச்சகட்டம் அடைந்தது. இந்த நேரத்தில், பாக்யசந்திர மன்னரின் மாமாவான மெய்திங்கு நோங்போக் லீரிகோம்பா (அனந்தசாய்) பாரம்பரியத்தைப் பாதுகாக்கவும், பழைய மற்றும் புதியதை சரிசெய்யவும் கடுமையாக முயன்றார். 

## ஹெய்க்ரு ஹிடோங்பாவின் நடவடிக்கைகள்
thumb|260x260px| விழாவில் பங்கேற்கும் பழங்குடியின பெண்கள்
thumb|363x363px| விழாவில் பங்கேற்கும் பெண்கள்
சங்கீர்த்தனம் மற்றும் இசை முழக்கங்களுக்கு மத்தியில் தெய்வத்தின் முன்னிலையில் புனிதப்படுத்தப்பட்ட இரட்டைப் படகில், ஆரத்தியுடன் விழா தொடங்கப்படுகிறது. தெங்மைலெப்பா (படகைக் கவனித்துக்கொள்பவர்), ஹினாவ் ஷபா (படகை ஓட்டுபவர்), சாங் ஷபா (தெங்கமேலெப்பாவைக் கவனிப்பவர்), நூருங்பா (படகின் உள்ளே நீர் கசிவைக் கவனிப்பவர்) மற்றும் நவோமாங் ஷாபா (படகை ஓட்டுபவர்களுக்கு உதவுபவர்) பந்தயத்தின் முக்கிய பங்கேற்பாளர்களாவர். இவர்கள் இத்தகைய விழாக்களின் முறையான உடையின் பாரம்பரிய கூறுகளான நிங்காம் மற்றும் ஷாம்ஜிம் ஆகியவற்றை அணிவார்கள். மேலும் சில ஆபரணங்களும் இதில் அடங்கும். இதனுடன் விஷ்ணுவுடன் மன்னனும் இருப்பார். மன்னன் இருக்க முடியாவிட்டால், பாரம்பரிய அரச இருக்கை அமைக்கப்பட்ட இடத்தில் விஷ்ணு அமர்வார். பாரம்பரியத்திற்கு ஏற்ப,  திருவிழாவிற்கு ஒரு நாள் முன்பு மன்னனுக்கும் கடவுள் விஷ்ணுவுக்கும் சடங்கு அழைப்பு வழங்கப்படுகிறது. மாலையில் படகுப் போட்டி நடைபெறுகிறது. படகின் இரு தலைவர்களும் (தெங்கமேலெப்பா) கடவுளுக்கு உரிய காணிக்கைகளுக்குப் பிறகு பந்தயத்தைத் தொடங்குவார்கள்.

## சான்றுகள்

## ஆதாரம்
* Heikru Hidongba published by Bijoy Govinda Sevayet Committee, Imphal
பகுப்பு:இந்து சமய விழாக்கள்
பகுப்பு:செப்டம்பர் சிறப்பு நாட்கள்
நூரி- ஜாம் தமாச்சி

***நூரி - ஜாம் தமாச்சி*** (    ) இளவரசரான  அழகான மீனவப் பெண்ணான நூரியைக் காதலிப்பது பற்றிய பிரபலமான கதையாகும். நூரி தனது பரிபூரண சரணடைதல் மற்றும் கீழ்ப்படிதல் ஆகியவற்றால் இளவரசரான தமாச்சியை  மகிழ்ச்சியடையச் செய்கிறாள், அவள் காதலை உணர்ந்த அவன் அவளை மற்ற ராணிகளை விட உயர்ந்த நிலையில் வைத்து நடத்துகிறான்.  

 

இந்தக் கதை  சிந்திக் கவிஞர் ஷா அப்துல் லத்தீப் பித்தாய்யின் கவிதை புத்தகமான **ஷாவின் கவிதை இதழ்கள்** (ஷா ஜோ ரிசாலோ) இல் சொல்லப்பட்டுள்ள ஏழு கதைகளில் ஒன்றாகும் மற்றும் பாகிஸ்தானின் சிந்துவில் இருந்து பிரபலமான ஏழு சோகக் காதல்களின் ஒரு பகுதியாகும். இந்த துயரமான காதல் கதாநாயகிகள் *உமர் மாருய்*, *மோமல் ரானோ*, *சுஹானி மெஹர்*, *லிலன் சானேசர்*,   *[[சாசுய் புன்குன்]]* மற்றும் *சோரத் ராய் தியாச் இவைகள்* பொதுவாக சிந்துவின் ஏழு ராணிகள் அல்லது ஷா அப்துல் லத்தீஃப் பிட்டாயின் ஏழு கதாநாயகிகள் என்று அழைக்கப்படுவார்கள்.

ஏழு கதைகளில் இந்த கதை ஒன்றே நிறைவேறிய காதல் மற்றும் மகிழ்ச்சி ஏற்படுத்தும் தவிர மற்றவையெல்லாம் தனிமை, பிரிவு, துணிச்சல் மற்றும் காதலின் வலியை சொல்பவையே.

## கண்ணோட்டம்
ஜாம் தமாச்சி பாகிஸ்தானின் சிந்து, தட்டாவின் ஆட்சியாளரான ஒரு சம்மா வம்ச இளவரசன் ஆவான்,  ஜெர்ருக் மற்றும் தட்டா இடங்களுக்கு இடையே மூன்று ஏரிகள் உள்ளன, அவை கீஞ்சார், சோல்மாரி மற்றும் சோனாஹ்ரி என்று அழைக்கப்படுகின்றன. கீஞ்சார் நதியின் கரையில், பழமையான மீன்பிடி கிராமம் இருந்த இடத்தைக் குறிக்கும் உடைந்த சுவர்கள் இன்னமும் காணப்படுகின்றன. இந்த மீனவகுலத்தைச் சேர்ந்த நூரி என்ற பெண், ஜாம் தமாச்சியின் கவனத்தை அவளது அன்பினால் ஈர்க்கிறாள், அவள் அவனை வெறித்தனமாக காதலித்து, இன்னும் சொல்லப்போனால் தன் வெறித்தனமான காதலினால் அவனை மயக்கி அவளை அரச குடும்பத்தின் அனைத்து இளவரசிகளுக்கும்  மேலாக உயர்த்தினாள். அவளுடைய சுத்தமான பெயர் *காந்த்ரி* என்பதாகும், 

இந்த புராணக்கதை எண்ணற்ற முறை சூஃபிகளால் தெய்வீக அன்பிற்கு உருவகமாக மீண்டும்  மீண்டும் பயன்படுத்தப்படுகிறது மற்றும்  ஷா அப்துல் லத்தீஃப் பிதாயின் கவிதைத் தொகுப்பான ***ஷாவின் கவிதை இதழ்கள்*** *(ஷா ஜோ ரிசாலோ)வில்* அதன் மிக அழகான மீனவ பெண் அரச ஆண் என்னும் பாடபேத வடிவம்  சுட்டிக்காட்டப்படுகிறது.  இந்த கதையின் மூலம், பணிவு என்பதே பெரிய விஷயம் அதுவே யாரையும் உயர்ந்த நிலைக்கு கொண்டு செல்லும் என என்று ஷா சுட்டி காட்டுகிறார். 

## நூரியின் கல்லறை
பல்வேறு கதைகளின் படி, நூரி தற்போதைய  பாகிஸ்தானின் கீஞ்சார் ஏரியின் நடுவில் புதைக்கப்பட்டார். அவரது கடைசி ஓய்வு இடத்திற்கு தினமும் நூற்றுக்கணக்கான சுற்றுலாப் பயணிகள் வருகிறார்கள்.

## மேலும் பார்க்கவும்

* சுர் காமோத்
* ஜாம் டமாச்சி
* சம்மா வம்சம்
* சிந்துவின் கல்லறை ஓவியங்கள்

## மேற்கோள்கள்

பகுப்பு:பாக்கித்தானிய இலக்கியம்
பகுப்பு:சூபிய இலக்கியங்கள்
ஒவ்வொரு பெண் அறக்கட்டளை

**ஒவ்வொரு பெண் அறக்கட்டளை**  (Every Woman Foundation) (EWF) என்பது ஒரு இலாப நோக்கற்ற பெண்கள் அமைப்பாகும், இந்த அமைப்பு,  அனைத்து   பெண்களுக்கும்,  வயது வித்தியாசமின்றி அவர்களின் சூழ்நிலைகள் மற்றும் பின்னணிக்கு ஏற்ப, தற்போது உள்ள நிலையிலிருந்து முன்னேறிச் செல்வதற்குண்டான   திட்டங்கள் மற்றும் சமூக நிகழ்வுகளை வழங்கும் பணியைச் செய்கிறது. இந்த அமைப்பு ஆண்டுதோறும் சர்வதேச மகளிர் தினத்தை அவர்களின் கையொப்ப நிகழ்வான ஒவ்வொரு பெண் திருவிழாவுடன் கொண்டாடுகிறது. ஒவ்வொரு பெண் அறக்கட்டளை 2011 இல் ஆஸ்திரேலியாவில் நிறுவப்பட்டது. மேலும்,  2012 இல் கனடாவில் தொடங்கப்பட்டது, இது சோஃபி செராஃபினோ என்டர்டெயின்மென்ட்டின் ஒரு பிரிவான 2014 இல் கனடாவில் இலாப நோக்கற்ற சமூக அந்தஸ்தை அடையும்  பொருட்டு, ஒவ்வொரு பெண் திருவிழா மற்றும் ஒவ்வொரு பெண் அமைப்பு என்ற பெயரில் இயங்குகிறது.

இந்த அமைப்பு, (EWF)   பிரித்தானிய-ஆஸ்திரேலிய வயலின் கலைஞர் சோஃபி ஆம்ஸ்ட்ராங் (முன்னர் சோஃபி செராஃபினோ) என்பவரால் நிறுவப்பட்டது, மேலும் சிட்னி, கல்கரி மற்றும் எட்மண்டன் ஆகிய இடங்களில் உள்ளது.

ஒவ்வொரு பெண் அறக்கட்டளையும் 2014 ஆம் ஆண்டில் பீட்டர் மாலிக்கின், யுஎஸ் லேபிள் லக்ஸரி வேஃபர்ஸ் மூலம் அனைத்து பெண்களின் தொகுப்பு சிடியை வெளியிட்டது, இதில் கலைஞர்களான தாரா ஸ்லோன், ஆமி ஸ்கை மற்றும் சோஃபி ஆம்ஸ்ட்ராங் ஆகியோரின் பாடல்களும் அடங்கும்.

## சான்றுகள்

பகுப்பு:பெண்களுக்கான சர்வதேச நிறுவனங்கள்
அயோலியாங்

**அயோலியாங்** ( *Aoleang* ) என்பது கொன்யாக் நாகா மக்களால் கொண்டாடப்படும் ஒரு திருவிழாவாகும். இது ஏப்ரல் முதல் வாரத்தில் முக்கியமாக இந்திய மாநிலமான நாகாலாந்தின் மோன் மாவட்டத்தில் நடைபெறும்.

## பாரம்பரியம்
கொன்யாக் மக்கள் நாகாலாந்தில் அதிகாரப்பூர்வமாக அங்கீகரிக்கப்பட்ட 17 பழங்குடியினரில் அதிக எண்ணிக்கையில் இருப்பவர்கள். மேலும் தலையை வேட்டையாடும் அவர்களின் கடந்தகால பாரம்பரியத்தின் காரணமாக மிகவும் பிரபலமானவர்கள். கொன்யாக் மக்கள் நாகாலாந்தின் மோன் பகுதியிலும், அண்டை நாடான மியான்மரிலும் காணப்படுகின்றனர். இந்த இடங்கள் அயோலியாங் திருவிழாவைக் காண சிறந்த இடங்களாக அமைகின்றன.

அயோலியாங் வசந்த வருகையை கொண்டாடுகிறது. மேலும், வரவிருக்கும் அறுவடைக்காக பிரார்த்தனையும் செய்யப்படுகிறது. கொண்டாட்டங்கள் ஏப்ரல் முதல் வாரத்தில் நடத்தப்படுகின்றன. இவை கொன்யாக் புத்தாண்டு தொடக்கத்துடன் ஒத்துப்போகின்றன. இருப்பினும், வரையறுக்கப்பட்ட அட்டவணை இல்லாமல் மாவட்டம் முழுவதும் உள்ள கிராமங்களில் திருவிழா கொண்டாடப்படுவதால் தேதிகள் மாறலாம். 

## ஹார்ன்பில் திருவிழா
மேலும் இதுநாகாலாந்தின் தலைநகர்  கோகிமாவிலிருந்து 12 கிமீ தொலைவில் உள்ள கிசாமா பாரம்பரிய கிராமத்தில் வழக்கமாக டிசம்பர் 1 முதல் 10 வரை நடைபெறும்.  ஹார்ன்பில் திருவிழாவிலிருந்து வேறுபடுகிறது. நாகாலாந்தில் வாழும் பழங்குடியின மக்களில் பெரும்பாலானோர் உழவுத் தொழிலை நம்பியுள்ளனர். எனவே, அவர்களின் திருவிழாக்களும் உழவுத் தொழிலை அடிப்படையானவையாக இருக்கின்றன. இந்த மக்கள் திருவிழாக்களில் கலந்துகொள்வதை புனிதமாக கருதுகின்றனர். நாகாலாந்தில் உள்ள பல்வேறு பழங்குடியினரின் கலாச்சாரங்களைப் பாதுகாக்க சுற்றுலா மற்றும் கலை மற்றும் கலாச்சாரத் துறைகளால் ஏற்பாடு செய்யப்பட்டுள்ளது. பாரம்பரிய கலை வேலைப்பாடுகளைக் கொண்ட ஓவியங்களும், சிலைகளும் பார்வைக்கு வைக்கப்படுகின்றன. பழங்குடியின மக்கள் தங்கள் நாட்டுப்புற பாடல்களை பாடியும், பாரம்பரிய நடனமாடியும், பாரம்பரிய விளையாட்டுகளை விளையாடியும் மகிழ்கின்றனர்.

## நடைபெறும் நாட்கள்
அயோலியாங் திருவிழாவின் முதல் 3 நாட்கள் *ஹோய் லா நிய்ஹ்*, *யின் மோக் ஃபோ நிய்ஹ்* மற்றும் *மோக் ஷேக் நிய்ஹ் என அழைக்கப்படுகின்றன.  இந்த நாட்களில் பாரம்பரிய துணிகளை நெய்தும், பலியிடப்படும் விலங்குகளை சேகரித்தும், திருவிழாவிற்கு உணவு மற்றும் அரிசி சாதம் தயாரித்தும் திருவிழாவிற்கு தயாராகிறது.

லிங்நியு நியா எனப்படும் நான்காவது நாள்விழாவில் மிக முக்கியமான நாள், இதில் கொன்யாக் பழங்குடியினர் அனைவரும் தங்கள் சிறந்த வண்ணமயமான பாரம்பரிய பழங்குடி ஆடைகள் மற்றும் நகைகளை அணிவார்கள்.  நான்காவது நாள் பார்ப்பதற்கு மிகவும் சுவாரஸ்யமாக நாள் முழுவதும் ஆடுவதும், பாடுவதும், சமூகமாக விருந்து வைப்பதுமாக, அவர்கள் ஆடும் பழங்குடியினரின் நடனங்கள் தலைமறைவாக இருந்த பழங்குடியினரின் வரலாற்றை அடையாளப்படுத்துகின்றன. 

திருவிழாவின் இறுதி இரண்டு நாட்கள் *லிங்க நிய்* மற்றும் *லிங்ஷான் நிய்ஹ் என்று அழைக்கப்படுகின்றன.'' இந்த நேரம் குடும்பத்துடன் நேரத்தை செலவிடுவதற்கும், முழு கிராமத்தையும் மற்றும் தனிப்பட்ட வீடுகளையும் சுத்தம் செய்வதற்கும் அர்ப்பணிக்கப்பட்டுள்ளது. 

## சான்றுகள்

பகுப்பு:மோன் மாவட்டம்
பகுப்பு:இந்திய திருவிழாக்கள்
நிங்கோல் சகோபா

**நிங்கோல் சகோபா** (Ningol Chakouba) அல்லது **சகோபா** அல்லது **கியாங்கே நினி பான்பா** என்பது மணிப்பூரி நாட்காட்டியின் ஹியாங்கேயின் ( அக்டோபர்-நவம்பர் ) இரண்டாவது சந்திர நாட்காட்டி நாளில் மெய்தே மக்களால் கொண்டாடப்படும் ஒரு திருவிழா ஆகும். திருமணமான பெண்கள் (நிங்கோல்) மற்றும் அவர்களின் தந்தைவழி குடும்பங்களுக்கு இடையிலான அன்பின் பிணைப்பை வலுப்படுத்தும் கருப்பொருளில் இந்த திருவிழா கொண்டாடப்படுகிறது.

## முக்கியத்துவம்
இந்த மணிப்பூரி திருவிழா முழு மணிப்பூர் பகுதியிலும், மணிப்பூரி குடியேற்றத்தின் பிற பகுதிகளிலும் கொண்டாடப்படுகிறது. முதலில் மெய்தே மக்களால் கொண்டாடப்பட்டாலும், இப்போது மணிப்பூரில் உள்ள பல இனக்குழுக்களாலும் கொண்டாடப்படுகிறது.  இது குடும்பத்தின் மறு ஒன்றுகூடல் ஆகும். இந்த சிறப்பு நாளில் சகோதரர்கள் சகோதரிகளால் ஆசீர்வதிக்கப்படுகிறார்கள்.

## கொண்டாட்டம்
திருமணமான பெண்கள் தங்கள் தந்தைவழி குடும்பங்களுக்கு தங்கள் சகோதரர்கள் (குறிப்பாக) மற்றும் பிற குடும்ப உறுப்பினர்களுடன் ஒரு விருந்துக்கு (சகூபா) அழைக்கப்படுகின்றனர். விருந்துக்குப் பிறகு, அவர்களுக்கு அவர்களின் சகோதரர்கள், தந்தை, மாமாக்கள் அல்லது வேறு ஏதேனும் ஆண் குடும்ப உறுப்பினர்களுக்கு பரிசுகள் வழங்கப்படுகின்றன. பெண்களும் தன் குடும்பத்திற்கு சிறப்புப் பரிசுகளை கொண்டு வருகிறார்கள்.

* சஜிபு நோங்மா பன்பா - மணிப்பூரி புத்தாண்டு
* யோசாங் - மணிப்பூரி ஹோலி
* மணிப்பூரி படகு பந்தய திருவிழா

## சான்றுகள்

பகுப்பு:அக்டோபர் சிறப்பு நாட்கள்
பகுப்பு:நவம்பர் சிறப்பு நாட்கள்
பகுப்பு:மணிப்பூரில் பண்பாடு
குடிசெட்லு

**குடிசெட்லு** (*Gudisettlu*) என்பது இந்திய ஒன்றியம்,  தமிழ்நாட்டின், கிருஷ்ணகிரி மாவட்டம், ஒசூர் ஊராட்சி ஒன்றியத்துக்கு  உட்பட்ட  ஒரு சிற்றூர் ஆகும். இது அலசபள்ளி பட்டவரபள்ளி ஊராட்சிக்கு உட்பட்ட ஊராகும்.

## பெயராய்வு
*குடி* என்ற தெலுங்கு சொல் கோயிலைக் குறிக்கும் *செட்டு* என்ற தெலுங்குச் சொல் செடியைக் குறிக்கும். இந்த ஊரில் பழமையான திம்மராய சுவாமி கோயில் உள்ளது. அதைச் சுற்றி செடிகள் வளர்ந்துள்ளன. எனவே குடிசெட்லு என்னும் இப்பெயர் வந்திருக்கலாம் என்கிறார்  கோ. சீனிவாசன்.

## அமைவிடம்
இந்த ஊரானது மாவட்ட தலைநகரான கிருஷ்ணகிரியிலிருந்து 55 கிலோமீட்டர் தொலைவிலும், சென்னையிலிருந்து 308 கிலோமீட்டடர் தொலைவிலும் உள்ளது.

## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
போனி

**போனி**  (Bohni) என்பது இந்தியா மற்றும் பாக்கித்தானில் பின்பற்றப்படும்  ஒரு சமூக மற்றும் வணிகப் பழக்கம் ஆகும், ஒரு நாளின் முதல் விற்பனை அல்லது பிற விற்பனை காலத்தின்  முதல் விற்பனை எஞ்சிய பரிவர்த்தனைகளுக்கான நற்பேறை நிறுவுகிறது என்ற நம்பிக்கையின் அடிப்படையில் அமைந்துள்ளது. நடைமுறை அடிப்படையில் இதன் பொருள் என்னவென்றால், விற்பனையாளர்களின் முதல்  விற்பனையானது ரொக்கமாக மட்டுமே நடப்பதை உறுதி செய்ய முயல்கிறது, மேலும் எந்த விதமான தள்ளுபடியும் இல்லாமல் முழு விலையில்  விற்பனை செய்யவும் இந்நம்பிக்கை உதவுகிறது. போனி தொடர்புடைய சமூக நெறிமுறை பிராந்தியத்தின் அடிப்படையில் மாறுபடுகிறது. விலை அபரிமிதமாக இல்லாவிட்டால், வாடிக்கையாளர்கள் விற்பனையாளருடன் *போனி* பரிவர்த்தனையில் ஈடுபட்டால் தாராளமாக இருப்பது நல்ல நடத்தையாகக் கருதப்படுகிறது. வாங்குபவர் நம்பகமானவராக இருந்தால், விற்பனையாளர் சில சமயங்களில் வாங்குபவர் தாராள மனப்பான்மையைக் காட்டுவார் என்ற எதிர்பார்ப்புடன், இரண்டையும் கட்டுப்படுத்தும் விலையைக் கூற அனுமதிக்கிறார்.

## வழக்கத்தில் மாறுபாடுகள்
விற்பனையாளர்கள் தினசரி *போனி நடைமுறையைக்* கொண்டிருந்தாலும், ஒரு நாட்காட்டி ஆண்டின் தொடக்கத்திலும்  அல்லது ஒரு நிறுவனத்தைத் தொடங்கும் போதும் நிகழும்  விற்பனைக்கும் பொருந்தும்..  பெரும்பாலும், புதிதாகத் தொடங்கப்பட்ட வணிகத்திற்கு, விற்பனையாளரின் குடும்பத்தினர் அல்லது நண்பர்கள் புதிய வணிகத்திற்கான நற்பேறை  பாதுகாக்கும் முயற்சியில் தாங்களே முதல் பரிவர்த்தனையை நிகழ்த்துவார்கள். தனிப்பட்ட நம்பிக்கைகளைப் பொறுத்து, சில விற்பனையாளர்கள் பெரிய அளவிலான *போனி* விற்பனையைப் பெறும் வரை சிறிய பரிவர்த்தனைகளை மேற்கொள்ளாமல் தவிர்த்து விடுவதும் உண்டு. மற்றவர்கள் *போனி*  விற்பனையை விரைவில் முடிக்க முயற்சி செய்து கிடைக்கும் சிறிய அளவிலான வியாபாரத்தையும் மேற்கொள்கிறார்கள். சில பகுதிகளில், *போனி* விற்பனையின் போது விற்பனையாளரிடம் விலை மாற்றம் செய்யும்படி கேட்பது முரட்டுத்தனமாக கருதப்படுகிறது, ஏனெனில் *போனியின்* போது பணம் இழப்பு நேரிட்டு வெளியேறினால் அது விற்பனையாளரின் நற்பேறை நாள் முழுவதும் கெடுத்துவிடும். என்று நம்புகின்றனர் 

சில பிராந்தியங்களில், முதல்  வாடிக்கையாளரை விற்பனை முடிக்காமல் வெளியேற அனுமதிப்பது அசுபமாக கருதப்படுகிறது. இதைத் தடுக்க, விற்பனையாளருடன் ஈடுபடும் முதல் சாத்தியமான வாங்குபவரை  கடையில் இருக்கை அளித்து,  ஒரு கோப்பை தேநீர் வழங்கி அல்லது இலவசமாக விற்பனை செய்வது போன்ற சிறப்பு நடைமுறைகளும் வழங்கப்படுவதுண்டு.

## போனி  பணம்
வட இந்தியா மற்றும் பாக்கித்தானில் உள்ள சில பகுதிகள் மற்றும் சமூகங்கள் *போனி* பரிவர்த்தனையில் செய்யப்படும் பணம் எவ்வாறு கையாளப்பபடுகிறது என்பதில் குறிப்பிட்ட நடைமுறைகளை உருவாக்கியுள்ளன. சில நேரங்களில் *போனி* பணம் மீது துப்பப்படுகிறது,  நாசர் எனப்படும் தீய கண் பார்வையை விரட்டுவதாக நம்பப்படுகிறது. மாற்றாக, விற்பனையாளர் ஒவ்வொரு கண்ணிலும் *போனி* பணத்தை ஒத்திக் கொள்வதும் பின்பற்றப்படுகிறது. இச்செயல் பணத்தின் மீதான  பயபக்தியையும் நன்றியையும் குறிக்கிறது.

## மேற்கோள்கள்

பகுப்பு:பாக்கித்தான் பண்பாடு
பகுப்பு:இந்தியப் பண்பாடு
குலேஸ்தான் ருஸ்தம் பில்லிமோரியா

**குலேஸ்தான் ருஸ்தம் பில்லிமோரியா** (Gulestan Rustom Billimoria) ஒரு இந்திய பரோபகாரர், சமூக சேவகர், எழுத்தாளர் மற்றும் ஓவியர் ஆவார், மும்பையின் சிறப்புத் தேவை குழந்தைகளுக்கான தனது சேவைகளுக்காக மிகவும் பிரபலமானவர்.  இவர் 1957 இல் மும்பையின் ஷெரிப்பாக பணியாற்றினார்   1922 முதல் 1937 வரை மும்பையின் அலெக்ஸாண்ட்ரா பெண்கள் ஆங்கில நிறுவனத்தில் பெண் கண்காணிப்பாளராக இருந்தார்.

குலேஸ்தான் ஜே. பதுர்ஜியாகப் பிறந்த பில்லிமோரியா, கிர்டன் உயர்நிலைப் பள்ளியில் பள்ளிப் படிப்பையும், மும்பை செயின்ட் சேவியர் கல்லூரியில் கல்லூரிப் படிப்பையும் பயின்றார், அந்த காலகட்டத்தில் இவர் மும்பை பல்கலைக்கழகத்தில் இரண்டு முறை உறுப்பினராகவும் பல்கலைக்கழக செனட் உறுப்பினராகவும் இருந்தார்.  இந்தியன் ரெட் கிராஸ் சொசைட்டியின் பெல்-ஏர் மருத்துவமனையின் நிறுவனர் மற்றும் பத்ம பூசண் பெற்றவருமான ருஸ்டோம்ஜி போமன்ஜி பில்லிமோரியாவுடன் திருமணமான பிறகு, இவர் மருத்துவமனையின் செயல்பாடுகளின் நிர்வாகத்தை ஏற்றுக்கொண்டார்.  பின்னர், மகாராஷ்டிரா மாநில மகளிர் கவுன்சிலின் மும்பையில் உள்ள சவேரா சிறப்புப் பள்ளி குலேஸ்தான் மற்றும் பில்லிமோரியா பள்ளி, மனநலம் மற்றும் உடல் ஊனமுற்ற குழந்தைகளுக்கான நிறுவனத்தைக் கண்டறிய உதவினார்.  

பில்லிமோரியா ஒரு பிரபலமான ஓவியர் மற்றும் அவரது ஓவியங்களில் ஒன்று மும்பையில் உள்ள பிரின்ஸ் ஆஃப் வேல்ஸ் அருங்காட்சியகத்தில் (இன்றைய சத்ரபதி சிவாஜி மகாராஜ் வாஸ்து சங்க்ரஹாலயா)  வைக்கப்பட்டுள்ளது. சிறப்புத் தேவையுடைய குழந்தைகள் குறித்தும் பல கட்டுரைகளை எழுதியுள்ளார்.  இந்திய அரசாங்கம்  1972ஆம் ஆண்டில் அவருக்கு மூன்றாவது உயரிய குடிமகன் விருதான பத்ம பூசண் விருதை வழங்கியது. *குலேஸ்தான் மற்றும் ருஸ்டோம் பில்லிமோரியா எண்டோவ்மென்ட் லெக்சர்* என்பது அவரது நினைவாக ஆண்டுதோறும் நடத்தப்படும் நிகழ்ச்சியாகும். 

## சான்றுகள்

## வெளி இணைப்புகள்
* 
* 

பகுப்பு:இந்தியப் பெண் ஓவியர்கள்
பகுப்பு:இறந்த ஆண்டு குறிப்பிடப்படவில்லை
பகுப்பு:இந்தியப் புரவலர்கள்
பகுப்பு:சமூக சேவகர்கள்
பகுப்பு:பத்ம பூசண் விருது பெற்றவர்கள்
கரடிகுறி

**கரடிகுறி** (*Karadikuri*) என்பது இந்திய ஒன்றியம்,  தமிழ்நாட்டின், கிருஷ்ணகிரி மாவட்டம், கிருஷ்ணகிரி ஊராட்சி ஒன்றியத்துக்கு  உட்பட்ட  ஒரு சிற்றூர் ஆகும். இது காட்டிநாயனபள்ளி ஊராட்சிக்கு உட்பட்ட ஊராகும்.

## பெயராய்வு
இந்த ஊரானது மலையை ஒட்டி உள்ள பகுதியாகும். பழங்காலத்தில் காடுகள் சூழ்ந்த பகுதியாக இருந்ததால் அங்கு கரடிகள் நடமாட்டம் அதிகமாக இருந்ததால் இப்பெயர் வந்திருக்கலாம்  என்கிறார்  கோ. சீனிவாசன்.

## அமைவிடம்
இந்த ஊரானது கிருஷ்ணகிரியிலிருந்து மூன்று கிலோமீட்டர் தொலைவிலும், சென்னையிலிருந்து 262 கிலோமீட்டடர் தொலைவிலும் உள்ளது.

## ஊரில் உள்ள கோயில்கள்
* கரடிகுறி செல்லியம்மன் கோயில்

## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
ஆடாளம்

**ஆடாளம்** (*Adalam*) என்பது இந்திய ஒன்றியம்,  தமிழ்நாட்டின், கிருஷ்ணகிரி மாவட்டம், பருகூர் ஊராட்சி ஒன்றியத்துக்கு  உட்பட்ட  ஒரு சிற்றூர் ஆகும். இது புலிகுண்டா ஊராட்சிக்கு உட்பட்ட ஊராகும்.

## பெயராய்வு
ஆடாளம் பகுதி மக்களின் முக்கியத் தொழிலாக பழங்காலத்திலிருந்து இன்றுவரை ஆடு மேய்த்தல் உள்ளது. அதனால் இப்பெயர் வந்திருக்கலாம் என்கிறார்  கோ. சீனிவாசன்.

## அமைவிடம்
இந்த ஊரானது மாவட்ட தலைநகரான கிருஷ்ணகிரியிலிருந்து 14 கிலோமீட்டர் தொலைவிலும், சென்னையிலிருந்து 252 கிலோமீட்டடர் தொலைவிலும் உள்ளது.

## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
கொரல்தொட்டி

**கொரல்தொட்டி** (*Koraldoddi*) என்பது இந்திய ஒன்றியம்,  தமிழ்நாட்டின், கிருஷ்ணகிரி மாவட்டம், சூளகிரி ஊராட்சி ஒன்றியத்துக்கு  உட்பட்ட  ஒரு சிற்றூர் ஆகும். இது செம்பரசனப்பள்ளி ஊராட்சிக்கு உட்பட்ட ஊராகும்.

## பெயராய்வு
*கொரலு*, *கொரல்* என்னும் தெலுங்கு சொல்லுக்கு செம்மறியாடுகள் என்பது பொருள். இப்பகுதியில் அதிக அளவில் செம்மறி ஆடுகள் வளர்த்துள்ளனர். எனவே செம்மறி ஆட்டுப்பட்டி என்னும் பொருளில் இவ்வூரின் பெயர் அமைந்துள்ளது என்கிறார்  கோ. சீனிவாசன்.

## அமைவிடம்
இந்த ஊரானது மாவட்ட தலைநகரான கிருஷ்ணகிரியிலிருந்து 31 கிலோமீட்டர் தொலைவிலும், சூளகிரியில் இருந்து எட்டு கிலோமீடர் தொலைவிலும், சென்னையிலிருந்து 284 கிலோமீட்டடர் தொலைவிலும் உள்ளது.

## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
மேகலசின்னம்பள்ளி

**மேகலசின்னம்பள்ளி** (*Mekalachinnampalli*) என்பது இந்திய ஒன்றியம்,  தமிழ்நாட்டின், கிருஷ்ணகிரி மாவட்டம், கிருஷ்ணகிரி வட்டத்துக்கு  உட்பட்ட  ஒரு சிற்றூர் ஆகும். இது மேகலசின்னம்பள்ளி ஊராட்சிக்கு உட்பட்ட ஊராகும்.

## பெயராய்வு
*மேகல்*, *மேகலு* என்னும் தெலுங்கு சொல்லுக்கு ஆடுகள் என்பது பொருள். இப்பகுதியில் பெரும்பான்மை மக்கள் ஆடுகளை மேய்த்து வளர்த்துள்ளனர். எனவே இவ்வூருக்கு காலப்போக்கில் மேகலசின்னம்பள்ளி என்ற பெயர் அமைந்துள்ளது என்கிறார்  கோ. சீனிவாசன்.

## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
ஷாஜியா குஷ்க்

**ஷாஜியா குஷ்க்** (    , சிந்தி : **شازيه خشڪ** ) (பிறப்பு செப்டம்பர் 1970 ஜாம்ஷோரோ ), ஒரு பாகிஸ்தானிய முன்னாள் நாட்டுப்புற பாடகி ஆவார். இவர் சிந்தி, பலூச்சி, சைராய்கி, உருது, காஷ்மீரி, பிராகுய் மற்றும் பஞ்சாபி மொழிகளில் பாடியுள்ளார்.

## சுயசரிதை
ஷாஜியா குஷ்க் ஜாம்ஷோரோவில் பிறந்தார். அவர் 1992 இல் தனது கணவரின் ஊக்கத்தின் பேரில் ஒரு நிகழ்ச்சியில் அறிமுகமானார், அவரைப் பற்றி ஷாஜியா கூறுகிறார், "என் கணவர் என்னை அடிக்கடி குரல் ராணி என்று அழைத்தார்". இவர் இரண்டு முக்கிய மொழிகளான சிந்தி மற்றும் பலூச்சியின் பாடகியாக உருவெடுத்தார். இவரது முதல் பாடல் *மாரா உதேதா பாக்கியாரா கடி ஆவோ நா மாரே தேஸ்* இவரது பெயரை நாடு முழுவதும் பிரபலப்படுத்தியது.

## மரபு
ஷாஜியா குஷ்க் தனது தொழில் வாழ்க்கையில் 500 க்கும் மேற்பட்ட பாடல்களைப் பாடியுள்ளார்.  உலகம் முழுவதும் 45 நாடுகளில், தன் பாடல்  நிகழ்ச்சிகளை நடத்தினார். அமெரிக்க துணைத் தூதரகம், கராச்சி ஷாஜியாவை 'நல்லெண்ணத் தூதராக' தேர்ந்தெடுத்தது. சிந்து பல்கலைக்கழகம், ஜாம்ஷோரோ அவருக்கு, 'சூஃபிசம் - நாட்டுப்புற இசை'க்கான கவுரவ பெல்லோஷிப்பை வழங்கியது. உஸ்பெகிஸ்தான் அரசிடம் இருந்து 'ஜனாதிபதி விருது' பெற்றார்

## விருதுகள்

* ஷாஜியா குஷ்க் சிந்து பல்கலைக்கழகத்தில் இருந்து சூஃபிசம் மற்றும் நாட்டுப்புற இசையில் கெளரவ பெல்லோஷிப்பைப் பெற்றார்.
* அவரது பாடலைப் பாராட்டி உஸ்பெகிஸ்தான் அரசு அவருக்கு ஜனாதிபதி விருது வழங்கியது.

## இசைத்துறையில் வெளிநடப்பு
2019 ஆம் ஆண்டில், ஷாஜியா குஷ்க் இசைத் துறையில் இருந்து பிரிந்து செல்ல முடிவு செய்ததாக அறிவித்தார். மேலும்,  இவர் தன் மீதி வாழ்நாள் முழுவதையும் இஸ்லாத்தின் சேவையில் செலவிடுவேன் என்று தெரிவித்துள்ளார்.

## பாடல்கள்
அவரது பிரபலமான பாடல்களில் சில:

* ரூபரோ-இ-யார்
* தேரா நாம் லியா
* லால் மேரி பாட் ரக்யோ
* நியானி நிமானி
* மேதா ரஞ்சனா 
* மட உத்தா பாகியா கே அயோ நா மாரே தேஷ்
* ஏலே முஹிஞ்சா மாரோரா

## சான்றுகள்

பகுப்பு:வாழும் மக்கள்
பகுப்பு:1970 பிறப்புகள்
கோதிகுட்டலபள்ளி

**கோதிகுட்டலபள்ளி** (*Kothigutalapalli*) என்பது இந்திய ஒன்றியம்,  தமிழ்நாட்டின், கிருஷ்ணகிரி மாவட்டம், கிருஷ்ணகிரி வட்டத்துக்கு  உட்பட்ட  ஒரு சிற்றூர் ஆகும். இது மேகலசின்னம்பள்ளி ஊராட்சிக்கு உட்பட்ட ஊராகும்.

## பெயராய்வு
*கோதி* என்னும் தெலுங்கு சொல்லுக்கு குரங்கு என்பது பொருள். அப்படியே *குட்டல* என்பதற்கு தெலுங்கில் மலைகள் என்பது பொருள். இப்பகுதியில் குரங்குகள் கூட்டம் கூட்டமாக இருந்துள்ளன. எனவே இவ்வூருக்கு இந்தப் பெயர் வந்திருக்கலாம் என்கிறார்  கோ. சீனிவாசன்.

## அமைவிடம்
இந்த ஊரானது மாவட்ட தலைநகரான கிருஷ்ணகிரியிலிருந்து 11 கிலோமீட்டர் தொலைவில் உள்ளது.

## மக்கள் வகைப்பாடு
2011 ஆண்டு மக்கள் கணக்கெடுப்பின்படி இக்கிராமத்தில்  1,058 வீடுகள் உள்ளன. கிராமத்தின் மொத்த மக்கள் தொகையானது 4,402 ஆகும். இதில் ஆண்கள் எண்ணிக்கை 2,127, பெண்களின் எண்ணிக்கை 2,275 என உள்ளது. மக்களின் கல்வியறிவு விகிதமானது 66.92% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
லியூ நகாய் நி

**லியூ நகாய் நி** ( *Lui Ngai Ni* ) என்பது மணிப்பூரின் நாகா பழங்குடியினரால் கொண்டாடப்படும் விதை விதைப்பு திருவிழாவாகும்.  இந்த திருவிழா விதை விதைக்கும் பருவத்தை அறிவிக்கிறது. மேலும் நாகர்களுக்கான ஆண்டின் தொடக்கத்தைக் குறிக்கிறது. 1988 ஆம் ஆண்டு முதல் இவ்விழா அரசு விடுமுறையாக அறிவிக்கப்பட்டது 

## சொற்பிறப்பியல்
"லுய் - நகாய் - நி" என்ற சொல் மூன்று வெவ்வேறு நாகா மொழிகளில் இருந்து உருவாக்கப்பட்டது. "லுய்" என்பது "லுய்ராபானிட்" என்பதிலிருந்து வந்தது. இது விதை விதைப்பு திருவிழாவிற்கான தங்குல் வார்த்தையாகும். "நகாய்" என்றால் ரோங்மே மொழியில் திருவிழா என்றும் "நி" என்பது விதை விதைக்கும் திருவிழாவைக் குறிக்கும் மாவோ வார்த்தையாகும். 

ஆண்டுதோறும் பிப்ரவரி 14-15 தேதிகளில் வசந்த காலத்தின் தொடக்கத்தில் திருவிழா கொண்டாடப்படுகிறது. திருவிழாவின் போது, மணிப்பூரில் உள்ள நாகா பழங்குடியினரான அனல், மாவோ, மரம், பௌமை, தாங்குல், ஜீமே, லியாங்மாய், ரோங்மேய், புய்மேய், மோயோன், மோன்சாங், மாரிங், தாராவ், லாம்கான்க், சோத்தே, காரம், சிரு, தங்ஙள் ஆகிய இனங்கள் ஒன்று கூடுகின்றன. அவர்களின் வளமான கலாச்சார பாரம்பரியத்தை ஒன்றிணைத்து காட்சிப்படுத்த நியமிக்கப்பட்ட இடத்தில். மணிப்பூரில் உள்ள முக்கிய நாகா பழங்குடியினரைத் தவிர, நாகாலாந்து, அசாம் மற்றும் அருணாச்சலப் பிரதேசத்தைச் சேர்ந்த பிற நாகா பழங்குடியினர் சிறப்பு விருந்தினர்களாகவும் அழைப்பாளர்களாகவும் விழாக்களில் பங்கேற்கின்றனர்.  இந்திய அரசின் சுற்றுலா அமைச்சகம் 24 டிசம்பர் 1986 அன்று நாகர்களுக்கு ஒரு சிறப்பு நினைவு நாள் மற்றும் அங்கீகாரத்தை வழங்கியது. அப்போதிருந்து, இது நாகாவின் பல்வேறு தடைசெய்யப்பட்ட பகுதிகளிலும் கொண்டாடப்படுகிறது. நாகாலாந்தின் பத்துக்கும் மேற்பட்ட நாகா பழங்குடியினரால் கொண்டாடப்படும் ஹார்ன்பில் திருவிழாவிற்குப் பிறகு இது இரண்டாவது பெரிய பழங்குடி நாகா திருவிழாவாகும்.

## முக்கியத்துவம்
பயிரிடும் தெய்வங்களை போற்றவும், அமைதிப்படுத்தவும், மக்களின் நலனுக்காக பிரார்த்தனை செய்யவும் இந்த திருவிழா ஒரு சிறப்பு சந்தர்ப்பமாகும். திருவிழாவின் போது கலாச்சார நடனங்கள் மற்றும் பாடல்கள், பல்வேறு கலாச்சார உடை நிகழ்ச்சிகள், தீ மூட்டுதல், மேளம் அடித்தல், பாரம்பரிய நாட்டுப்புற நடனங்கள் மற்றும் பாடல்கள் உட்பட பல்வேறு கலாச்சார நடவடிக்கைகள் காட்சிப்படுத்தப்படுகின்றன. மணிப்பூரில் உள்ள அனைத்து நாகா மக்கள் வசிக்கும் பகுதிகளிலும் Lui-Ngai-Ni திருவிழா கொண்டாடப்படுகிறது, இருப்பினும், முக்கிய விழா நாகா மக்கள் வசிக்கும் மாவட்டத் தலைமையகங்களான உக்ருல், தமெங்லாங், சேனாபதி மற்றும் சாண்டல் ஆகிய இடங்களில் மாறி மாறி நடத்தப்படுகிறது. 

மகசூல் தரும் தெய்வீக சக்திகளை மதித்து சமரசம் செய்யவும், பொது மக்களின் செழிப்புக்காக கடவுளிடம் முறையிடவும் திருவிழா ஒரு தனித்துவமாக நிகழ்த்தப்படுகிறது. கொண்டாட்டத்தின் மத்தியில் வெவ்வேறு சமூகப் பயிற்சிகள் காட்சிப்படுத்தப்படுகின்றன. எடுத்துக்காட்டாக, கலாச்சார நடனங்கள் மற்றும் மெல்லிசைகள், வெவ்வேறு சமூக ஆடைகளுடன் தோன்றுதல், நெருப்பு மூட்டுதல், மேளம் அடித்தல் போன்றவை. அனைத்து பழங்குடியினரும் ஒற்றுமையுடன் ஒன்றிணைந்து, தங்கள் கலாச்சாரம் மற்றும் அடையாளத்தை வெளிப்படுத்துகிறார்க. இது அவர்களின் சகோதரத்துவ பிணைப்பை இறுக்குகிறது.

## சான்றுகள்

### வெளி இணைப்புகள்
* '''Lui-Ngai-Ni Festival 2023''' - Know Everything

பகுப்பு:பெப்ரவரி சிறப்பு நாட்கள்
பகுப்பு:நாகாலாந்தின் பண்பாடு
பகுப்பு:மணிப்பூரில் பண்பாடு
தே–ல் குக்கு

**தே–ல் குக்கு** ( *Te-l Khukhu* ) என்பது இந்தியாவின் நாகாலாந்தில் உள்ள விஸ்வேமா கிராமத்தில் 13 ஆம் தேதி *சூன்யி* (ஜூலை) அன்று நடைபெறும் வருடாந்திர திருவிழா ஆகும். இது உணவைப் பகிர்வதன் மூலம் கொண்டாடப்படுகிறது. குறிப்பாக இளம் பெண்களுடன் தொடர்புடையது.

## புராணக் கதை
ஒரு நாள் ஒரு இளம் பெண் ஒரு பெரிய குளத்தின் நடுவில் ஒரு பழுத்த தினைச் செடியை பார்த்தாள். அதைப் பறிக்க அவள் ஒரு அணிலை ( *தெலி* ) அனுப்பினாள். ஆனால் அணில் திரும்பவில்லை. பின்னர் அவள் ஒரு கிளியை ( *ஓகா* ) அனுப்பினாள். ஆனால் பறவை அதற்கு பதிலாக தினையை சாப்பிட ஆரம்பித்தது. இறுதியாக, அந்தப் பெண் ஒரு தேரையிடம் ( தே–ல் ) உதவி கேட்டாள். அந்த தேரை அவளுக்கு ஒரு தினையைக் கொண்டு வந்தது. தேரைக்கு நன்றி செலுத்தும் விதமாக, ஒவ்வொரு ஆண்டும் தினை வழங்குவதாக உறுதியளித்தாள். இவ்வாறு தேரைக்கு உணவைப் பரிமாறும் ( தே–ல் குக்கு ) திருவிழா உருவானது. பண்டிகை உணவு தயாரிப்பதில் தினை மிக முக்கியமான பொருளாக உள்ளது.

## பழக்கவழக்கங்கள்
தேர்ந்தெடுக்கப்பட்ட வீட்டை அலங்கரிப்பதற்காக இளம் பெண்கள் காட்டுப் பூக்களை சேகரிப்பதன் மூலம் கொண்டாட்டங்கள் தொடங்குகின்றன. இஞ்சி மற்றும் பாறை பட்டாம்பூச்சி அல்லிகள், மென்மையான மக்காச்சோளப் பூக்கள் ஆகியன பொதுவாகப் பயன்படுத்தப்படும் மலர்கள். ஆன்மீகச் சடங்குகள் ஒரு காலத்தில் நிகழ்த்தப்பட்டன. ஆனால் கிறிஸ்தவத்தின் வருகையுடன் அது மறைந்துவிட்டன. நவீன மரபுகள் பகிர்வு மற்றும் சமூக பிணைப்புகளில் கவனம் செலுத்துகின்றன. 

## சான்றுகள்

## வெளி இணைப்புகள்

பகுப்பு:நாகாலாந்தின் பண்பாடு
வதாயோ ஃபகர்

**வதாயோ ஃபகர்** ( சிந்தி : وتايو فقير ) என்பவர் பாகிஸ்தானின் சிந்து பகுதியைச் சேர்ந்த ஒரு பழம்பெரும் தத்துவஞானியாவார். அவரது ஞானம் மற்றும் தத்துவத்தின் அடிப்படையிலான பல நாட்டுப்புற கதைகள் பரவலாகப் பரவி, " கச்சேரி " எனப்படும் பாரம்பரியக் கூட்டங்கள் வழியாக சிந்தி நாட்டுப்புறக் கதைகளில் குழந்தைகளுக்குச் சொல்லப்படுகின்றன .   அவர் தனது தத்துவக்கதைகளில் நகைச்சுவை , வாழ்க்கையின் முரண்பாடு மற்றும்  நோக்கம் போன்றவைகளுக்கு முக்கியத்துவம் கொடுத்து பயன்படுத்தியுள்ளார். 7

வதாயோ ஃபகர் 1643 ம் ஆண்டு உமர்கோட் இன்றைய தார்பார்கர் மாவட்டத்தில் பிறந்தார். அவருடைய இயற் பெயர் வடன்மால் என்பதாகும். அவர் 70 வயதில் கி.பி 1712 இல் இறந்தார். தற்போதைய தாண்டோ அல்லையார் மாவட்டத்தில் உள்ள நசர்பூருக்கு அருகிலுள்ள தாஜ்பூர் அவரது தந்தையின் ஊர் எனவும் அவரது பெயர் மேளாராம் என்றும் கருதப்படுகிறது. வதாயோ ஃபகர், ஷா இனயத் ரிஸ்வியுடன் ஊர் ஊராக பயணம் செய்த காரணத்தால், அவர் ஒரு முஸ்லீம் என்றும், மதர்சா மக்தூம் இஸ்மாயிலுடன் தொடர்பு பெற்றவர்  என்றும் கூறப்படுகிறது.}

## கல்லறை
**

அவரது கல்லறை - குடாப் ( சிந்தி : قطب) பல தத்துவஞானிகளின் விவாத மையமாக உள்ளது. தத்துவக் கதைகளில் அவரது நிபுணத்துவம் பாராட்டுக்குரியது என்பதில் சந்தேகமில்லை. சிந்தி மொழியில் அவரது கல்லறையில் உள்ள வார்த்தைகள் பின்வருமாறு:

**சிந்தியில்**

آئون ايئن اڳ هئس جيئن اوھين اڄ آهيو (ஆசுன் அய்ஸன் ஆக் ஹிஸ் ஜிஜின் அவுகின் ஆக் ஆஹியோ)

**ஆங்கிலத்தில்** : 

''As I was yesterday, so you are today, as I am today, so you will be tomorrow''. 

**தமிழில்''' : 
நான் நேற்று இருந்ததைப் போல, இன்று நீயும், 
இன்று நான் இருப்பது போல, நீ நாளையும் இருப்பாய் .

## மேலும் பார்க்க
*ஈசாப்பின் நீதிக்கதைகள்
*முல்லா நசுருதீன்
*பீர்பால்

## மேற்கோள்கள்

பகுப்பு : சிந்துவெளிப் புனைவுகள்
சப்புக்கட்டை (இசைக்கருவி)

**சப்புக்கட்டை** (), அல்லது **சிக்கா கட்டை** (),  என்றும் அழைக்கப்படுவதோடு, சில இடங்களில் சாப்பு அல்லது சுப்பு என்றும் உச்சரிக்கப்படும் இந்த இசைக்கருவி பஞ்சாபின் பூர்வீக இசைக்கருவிகளில் ஒன்றாகும். இது நாட்டுப்புற பஞ்சாபிய நடனங்களான பாங்கரா  மற்றும் மல்வாய் கித்தா ஆகியவை நிகழ்த்தப்படும் போது ஆகியவற்றுடன் பயன்படுத்தப்படுகிறது 

## கருவியின் வடிவம்
இது பொதுவாக வலுவான (கருப்பு தாலி)மரத்தின் கட்டைகளை கொண்டு, பல **X** வடிவ சிறிய பகுதிகளாக ஒன்றுடன் ஒன்று இணைக்கட்டு செய்யப்படுகிறது. இந்த கருவிகள் பொதுவாக மிகவும் உறுதியானவை. ஏனெனில் இவைகள் உடைக்க முடியாதபடி உருவாக்கப்படுகிறது. 

## இசைக்கருவியின் பயன்பாடு
பொதுவாகவே , இந்த தாள வாத்தியத்தை இரு கைவிரல்களில் அதன் முனையை மாட்டிக்கொண்டு வாசிப்பன் மூலம் ஒரு தனித்துவமான கைதட்டல் ஒலியை ஏற்படுத்தலாம். இக்கருவியில் உள்ள X  வடிவ சிறுதுண்டுகள் ஒன்றோடொன்று விரிந்து சரியும் போதெல்லாம் ஏற்படுத்தும் ஓசை தனித்தன்மை கொண்டதாகும்.  பலர் சேர்ந்து பயன்படுத்தும் போது, அவர்களுக்கு முறையான பயிற்சி இல்லாவிடில் தாளம் தப்பும் வாய்ப்பு உருவாகும். பாங்க்ரா நடனக் கலைஞர்கள் தங்கள் நடனத்தின் போது தாவல்கள், குந்துகைகள் அல்லது எளிய பாங்க்ரா நகர்வுகளைச் செய்யும்போது  இந்த சப்புக்கட்டையைத் தட்டுவதன் மூலம் தங்கள் ஒத்திசைவைக் காட்டுகிறார்கள். இந்த தாளக்கருவியின் ஒருங்கிணைப்பு நாட்டுப்புற நடனங்களை மேலும் ஆற்றல்மிக்கதாக மாற்றுகிறது.

## மேலும் பார்க்க

*பஞ்சாபின் நாட்டுப்புற இசை கருவிகள்

## மேற்கோள்கள்

பகுப்பு:பஞ்சாபி இசை
பகுப்பு:பஞ்சாபின் நாட்டுப்புற இசை கருவிகள்
பகுப்பு:பஞ்சாபி நாட்டார் நடனங்கள்
சுஸ்மிதா மொகந்தி

முனைவர். **சுஸ்மிதா மொகந்தி** (பிறப்பு 1971) ஒரு இந்திய விண்கலம் வடிவமைப்பாளர், தொடர் விண்வெளி தொழில்முனைவோர் மற்றும் காலநிலை நடவடிக்கை அதிகாரி ஆவார். விண்வெளி தொடர்பான தலைப்புகளில் இவர் தனது ஆராய்ச்சிக்காக நன்கு அறியப்பட்டவர். 2009 இல் இந்தியாவின் முதல் தனியார் விண்வெளி தொடக்கமான எர்த்  ஆர்பிட்டை இணைந்து நிறுவினார். ஆசியா, ஐரோப்பா மற்றும் வட அமெரிக்கா ஆகிய மூன்று வெவ்வேறு கண்டங்களில் நிறுவனங்களைத் தொடங்கிய உலகின் ஒரே விண்வெளி தொழில்முனைவோர் இவர்தான் என்று அறியப்படுகிறார். ஆர்க்டிக் மற்றும் அண்டார்டிகா ஆகிய பகுதிகளுக்குச் சென்ற சில நபர்களில் சுஸ்மிதாவும் ஒருவர் ஆவார்.

## சுயசரிதை
இவர் கட்டாக்கில் பிறந்து அகமதாபாத்தில் வளர்ந்தார். முன்னாள் இஸ்ரோ விஞ்ஞானியாக இருந்த அவரது தந்தை நீலமணி மொகந்தியால் விண்வெளி ஆராய்ச்சியில் ஈடுபட இவர் பெரிதும் ஈர்க்கப்பட்டார்.

## தொழில்
குஜராத் பல்கலைக்கழகத்தில் மின் பொறியியலில் இளங்கலைப் பட்டமும், அகமதாபாத்தில் உள்ள நேஷனல் இன்ஸ்டிடியூட் ஆப் டிசைனில் தொழில்துறை வடிவமைப்பில் முதுகலைப் பட்டமும் முடித்தார். ஸ்ட்ராஸ்பேர்க்கில் உள்ள சர்வதேச விண்வெளி பல்கலைக்கழகத்தில் விண்வெளி படிப்பில் முதுகலையும் முடித்தார்.

இவர் 2001 இல் சான் பிரான்சிஸ்கோவை தளமாகக் கொண்ட மூன்ஃபிரண்ட் என்ற விண்வெளி ஆலோசனை நிறுவனத்தை இணைந்து நிறுவினார். இவர் 2004 இல் ஆஸ்திரியாவின் வியன்னாவில் ஒரு விண்வெளி கட்டிடக்கலை மற்றும் வடிவமைப்பு நிறுவனமான லிக்விஃபர் சிஸ்டம் குரூப் (எல்எஸ்ஜி) உடன் இணைந்து நிறுவினார். இவர் கலிபோர்னியாவில் வசிக்கும் போது அமெரிக்கன் இன்ஸ்டிடியூட் ஆஃப் ஏரோநாட்டிக்ஸ் அண்ட் அஸ்ட்ரோநாட்டிக்ஸ் ஏரோஸ்பேஸ் ஆர்க்கிடெக்சரின் முக்கிய உறுப்பினர்களில் ஒருவராக பத்து ஆண்டுகளுக்கும் மேலாக பணியாற்றினார். 2005 ஆம் ஆண்டில், சர்வதேச ஒத்துழைப்பை ஊக்குவித்ததற்காக இவருக்கு சர்வதேச சாதனையாளர் விருது வழங்கப்பட்டது. 2012 இல் *[[பைனான்சியல் டைம்ஸ்]]* இதழால் பார்க்க வேண்டிய 25 இந்தியர்களின் உயரடுக்கு பட்டியலில் இவர் சேர்க்கப்பட்டார் மேலும் 2017 இல் *பார்ச்சூன்* இதழின் முகப்புப் பக்கத்திலும் இடம்பெற்றார் 

2016 முதல் 2019 வரை தொடர்ந்து மூன்று ஆண்டுகளுக்கு உலகப் பொருளாதார மன்றத்தின் விண்வெளி தொழில்நுட்பங்களுக்கான உலகளாவிய எதிர்கால கவுன்சிலுக்கு இவர் பரிந்துரைக்கப்பட்டார்   பிபிசியின் 2019 ஆம் ஆண்டிற்கான உலகெங்கிலும் உள்ள 100 ஊக்கமளிக்கும் மற்றும் செல்வாக்கு மிக்க பெண்களின்பட்டியலில் இவரது பெயர் இடம்பெற்றது குறிப்பிடத்தக்கது.

## சான்றுகள்

பகுப்பு:21 ஆம் நூற்றாண்டு இந்தியப் பெண் தொழிலதிபர்கள்
பகுப்பு:ஒடிசா நபர்கள்
பகுப்பு:இந்தியப் பெண் செயற்பாட்டாளர்கள்
பகுப்பு:வாழும் மக்கள்
பகுப்பு:1971 பிறப்புகள்
கங்கோஜி கொத்தூர்

**கங்கோஜி கொத்தூர்** (*Gangoji Kothur*) என்பது இந்திய ஒன்றியம்,  தமிழ்நாட்டின், கிருஷ்ணகிரி மாவட்டம், வேப்பனப்பள்ளி ஊராட்சி ஒன்றியத்துக்கு உட்பட்ட  ஒரு சிற்றூர் ஆகும். இது சிந்தகும்மணப்பள்ளி ஊராட்சிக்கு உட்பட்ட ஊராகும்.

## பெயராய்வு
*கங்கோ* என்னும் தெலுங்கு சொல்லுக்கு மாடுகள் என்பது பொருள். இப்பகுதியில் மாடுககள் முகுதியான அளவு வளர்க்கப்படுவதால் இவ்வூருக்கு இந்தப் பெயர் வந்திருக்கலாம் என்கிறார்  கோ. சீனிவாசன்.

## அமைவிடம்
இந்த ஊரானது மாவட்ட தலைநகரான கிருஷ்ணகிரியிலிருந்து 20 கிலோமீட்டர் தொலைவிலும், சென்னையிலிருந்து 270 கிலோமீட்டர் தொலைவிலும் உள்ளது.

## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
ஆனந்தூர், போச்சம்பள்ளி வட்டம்

**ஆனந்தூர்** (*Anathur*) என்பது இந்திய ஒன்றியம்,  தமிழ்நாட்டின், கிருஷ்ணகிரி மாவட்டம், போச்சம்பள்ளி வட்டத்துக்கு உட்பட்ட  ஒரு சிற்றூர் ஆகும்.

## வரலாறு
ஆனந்தூரில் சோழர் காலத்தில் கட்டப்பட்ட சிவன் கோயில் உள்ளது. இக்கோயில் அருகே உள்ள பாறையில் கி.பி. 1188 ஆண்டின் வீரராஜேந்திர சோழன் காலத்தைச் சேர்ந்த கல்வெட்டு உள்ளது. அக்கல்வெட்டில் ஆனந்தூர் இறைவனுக்குத் துறுமூருடையாத் எடுத்தான் என்பவன்  நொந்தா விளக்கு எரிக்க நிவந்தம் அளித்த செய்தி உள்ளது. அக் கல்வெட்டில் ஆனந்தூர் என்று ஊர் பெயர் குறிப்பிடபட்டுள்ளது. இதைக்கொண்டு பார்க்கும்போது இந்த ஊர்ப் பெயர் அக்காலத்தில் இருந்து மாறாமல் இருப்பது அறியவருகிறது.

## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
நாகொண்டபாளையம்

**நாகொண்டபாளையம்** (*Nagondapalayam*) என்பது இந்திய ஒன்றியம்,  தமிழ்நாட்டின், கிருஷ்ணகிரி மாவட்டம், தளி ஊராட்சி ஒன்றியத்துக்கு உட்பட்ட  ஒரு சிற்றூர் ஆகும். இது தளிகொத்தனூர் ஊராட்சி உட்பட்ட ஊராகும்.

## அமைவிடம்
இந்த ஊரானது மாவட்ட தலைநகரான கிருஷ்ணகிரியிலிருந்து 67 கிலோமீட்டர் தொலைவிலும், தளியிலிருந்து இரண்டு கிலோமீட்டர் தொலைவிலும், சென்னையிலிருந்து 330 கிலோமீட்டர் தொலைவிலும் உள்ளது.

## ஊரின் சிறப்பு
இந்த ஊரில் ஒரே இடத்தில் 33 நடுகற்கள் உள்ளன. இந் ஊரில் உள்ள தொட்டவர்குடி (மூத்தவர் கோயில்) என்னும் கோயிலின் முன் வரிசையாக இந்த நடுகற்கள் காணப்படுகின்றன.
 
## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
சுரோஜித் சாட்டர்ஜி

**சுரோஜித் சாட்டர்ஜி** (*Surojit Chatterjee*) ஒரு இந்திய வங்காள பாடகர்-பாடலாசிரியர், இசை இயக்குநர், ஆவர்.  வங்காள  பூமி என்ற இசைக்குழுவின்   முன்னணி பாடகர் ஆவார். தவிரவும் இவரது தனி இசைக்குழுவான சுரோஜித் ஓ போந்துராவின் உரிமையாளரும் ஆவார். இவர் *ஃபோல்கிரா (டைம்ஸ் மியூசிக்) என்ற* அவரது இசைத் தொகுப்பிற்காக 2012 மற்றும் 2013 ஆம் ஆண்டுகளில் சிறந்த ஆண் பாடகருக்கான ரேடியோ மிர்ச்சி இசை விருதை வென்றுள்ளார். இவர் இச்சே, முக்தோதரா, ஹண்டா மற்றும் போண்டா போன்ற வங்காள திரைப்படங்களுக்கும் இசையமைத்துள்ளார் .

## ஆரம்ப கால வாழ்க்கை
ராம்பூர்ஹாட்டில் பிறந்த சுரோஜித் சாட்டர்ஜி, பிர்பூமில் தனது பள்ளிப் படிப்பைத் தொடங்கினார், அதன் பிறகு கொல்கத்தாவில் உள்ள ஜூலியன் டே உயர்நிலைப் பள்ளியில் சேர்க்கப்பட்டார். ஏழாவது வயதில் தபேலா வாசிக்கத் தொடங்கிய இவர், அலகாபாத் பல்கலைக்கழகத்தில் தொடர்ந்து எட்டு ஆண்டுகள் பயின்று பட்டம் பெற்றார். இவர் துஹின் சாட்டர்ஜியிடமிருந்து கிட்டார் வாசிக்கக் கற்றுக்கொண்டார், அதன் பிறகு மேலும் கிட்டார் நிபுணத்துவத்தைத் தொடர்ந்தார், மேலும் கிதார் கலைஞர் அமித் தத்தாவிடம் வழிகாட்டுதல் மற்றும் நுட்பங்களைக் கற்றுக்கொண்டார். இவரது முதல் இசைக்குழு கிராஸ்ரூட் ஆகும், இது அவரது கல்லூரி நாட்களில் அவர் உருவாக்கியதும் கல்லூரிகளுக்கு இடையேயான போட்டிகளில் பல விருதுகளை வென்றதும் ஆகும்.

## பூமி இசைக்குழு
சுரோஜித் சாட்டர்ஜி 1999 ஆம் ஆண்டு தனது இணை பங்குதாரர் சௌமித்ரா ரேயுடன் இணைந்து வங்காள இசைக்குழுவான பூமியை உருவாக்கினார். இக்குழு 24 சூலை 1999 அன்று கொல்கத்தாவில் உள்ள கியான் மஞ்ச் அரங்கத்தில் தனது முதல் நிகழ்ச்சியைத் தொடங்கியது. பூமி இசைக்குழு தமது பாடல் வரிகள் மற்றும் தாள இசையின் எளிமையுடன் வங்காளத்தின் கிராமம் முதல் நகரம் வரை அனைத்துத் தரப்பு மக்களையும் சென்றடைய முடிந்தது.பூமி குழு கடந்த 12 ஆண்டுகளில் 12 பிரபலமான இசைத் தொகுப்புகளை வெளியிட்டுள்ளது.

## சுரோஜித் ஓ போந்துரா
வலது|thumb| இசைத்தொகுப்பின் முகப்புப் படம் – சுரோஜித் ஓ போந்துரா – வெளியீடு 2012
வலது|thumb| அபியோன்டோரீன் – ஆல்பம் கவர் – வெளியீடு 2013
வலது|thumb| ஃபோல்கிரா – இசைத்தொகுப்பின் முகப்புப் படம் – வெளியீடு 2013
சுரோஜித் சாட்டர்ஜி தனது முதல் தனி இசைக்குழுவான சுரோஜித் ஓ போந்துரா இசைக்குழுவை  2012 ஆம் ஆண்டில் உருவாக்கினார்.  கொல்கத்தாவைச் சேர்ந்த இசைக்கலைஞர்களில் 2012 ஆம் ஆண்டிற்கான ரேடியோ மிர்ச்சியின் சிறந்த ஆண் பாடகருக்கான விருதை இவர் வென்றுள்ளார் . இவரது முதல் தனி இசைத்தொகுப்பான *சுரோஜித் ஓ போந்துரா*வை 2013 ஆம் ஆண்டின் சிறந்த தொகுப்பாக ரேடியோ மிர்ச்சி தேர்ந்தெடு*த்த*து. அவரது இரண்டாவது தனி இசைத்தொகுப்பு *அபியோன்டோரீன்* ஆகும். இந்த இசைக்குழு *ஆஷா ஆடியோ*விலிருந்து ஃபோக் கனெக்சனையும், 2016 ஆம் ஆண்டில் *பாப்னா ரெக்கார்டு*களிலிருந்து அமர் போரன் ஜஹா சாய்வையும் வெளியிட்டது.

இவர் சுரோஜித் ஓ போந்துரா இசைத்தொகுப்புகள், கோன் ரூப்நாகரே கொன்யா தோமர் பாரி மற்றும் அப்யொன்டோரீன் ஆகியோருக்கு பல பாடல்களை எழுதிய கமாலினி சாட்டர்ஜியை மணந்தார்,  இத்தம்பதியினருக்கு அன்னவேஷா சாட்டர்ஜி என்ற மகள் உள்ளார்.

## மேற்கோள்கள்

பகுப்பு:1966 பிறப்புகள்
பகுப்பு:வாழும் மக்கள்
ஆகா கல்யாணம் (விசய் தொலைக்காட்சி தொடர்)

**ஆகா கல்யாணம்** (*Aaha Kalyanam*) வரவிருக்கும் இந்திய தமிழ்மொழி தொலைக்காட்சித் தொடராகும். இதில் மௌனிகா, விக்ரம் சிறீ, காயத்ரி சிறீ, விபிசு அசுவந்த், ஆர்.சி.ராம் மற்றும் பவ்யா சிறீ ஆகியோர் முக்கிய வேடங்களில் நடித்துள்ளனர். இந்தத் தொடர் வங்காள மொழி தொலைக்காட்சியான ச்டார் சல்சாவின் பிரபலமான நாடகமான காட்சோராவின் அதிகாரப்பூர்வ மறுஆக்கமாகும்.இத்தொடர் 2023 ஆம் ஆண்டில் விசய் தொலைக்காட்சியில் திரையிட திட்டமிடப்பட்டுள்ளது.

## கதை
கோடீசுவரி (மௌனிகா) என்ற ஒற்றைத் தாய் தன் மூன்று மகள்களுடன் போராடுவதைச் சுற்றியே கதை சுழல்கிறது. என்றாவது ஒரு நாள் தன் மகள்கள் பணக்கார குடும்பத்தில் திருமணம் செய்து கொள்ள வேண்டும் என்று ஒரு தாய் விரும்புகிறாள். ஆனால் யாருடன் யாருடைய பந்தம் உருவாகும், முடிவு கடவுளின் கையில் உள்ளது.

## நடிகர்கள்
### முக்கிய கதாபாத்திரங்கள்
* விக்ரம் சிறீ
* காயத்ரி சிறீ
* விபிசு அசுவந்த்
* ஆர்.சி.ராம்
* பவ்ய சிறீ
### தொடர்
* மௌனிகா
* அனிதா வெங்கட்

## தயாரிப்பு
### நடிப்பு
பிரபல தமிழ் நடிகை மௌனிகா கோடீசுவரியாக நடித்தார். காயத்ரி சிறீ கோடீசுவரியின் மூத்த மகளாக கதாநாயகியாக தமிழில் அறிமுகமானதன் மூலம் கதாநாயகியாக நடித்தார். ஆரம்பத்தில், சே டிசோசா ஆண் கதாபாத்திரங்களில் நடிக்கத் தேர்ந்தெடுக்கப்பட்டார், ஆனால் அவர் மறுத்துவிட்டார். பின்னர், அவருக்கு சோடியாக விக்ரம் சிறீ  கதாநாயகனாக நடிக்கிறார்.

### வெளியீடு
முதல் ப்ரோமோ 8 பிப்ரவரி 2023 அன்று வெளியிடப்பட்டது, இதில் கதாநாயகி இடம்பெற்றுள்ளார். கோடீசுவரி மற்றும் அவரது மூன்று மகள்கள் மகிழ்ச்சியுடன் கடையில் ஷாப்பிங் செய்வதைக் காணலாம். கடையின் உரிமையாளர் அவளிடம் மகளின் திருமணத்தைப் பற்றி கேட்டார். ஒரு சிறிய இடைவெளிக்குப் பிறகு மௌனிகா தொலைக்காட்சிக்குத் திரும்புவதை இது குறிக்கிறது.

இரண்டாவது ப்ரோமோ 13 பிப்ரவரி 2023 அன்று வெளியிடப்பட்டது, இதில் கதாநாயகன் மூன்று சகோதரர்கள் மற்றும் கோடீசுவரியின் மகள்கள் நகைக்கடையில் சந்திக்கிறார்கள்.

## மேற்கோள்கள்

பகுப்பு:விஜய் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:தமிழ் காதல் தொலைக்காட்சி நாடகங்கள்
பகுப்பு:தமிழ் குடும்பத் தொலைக்காட்சி தொடர்கள்
பகுப்பு:2023 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:வங்காளியில் இருந்து மறு-ஆக்கம் செய்யப்பட்ட தமிழ்த் தொலைக்காட்சித் தொடர்கள்
பகுப்பு:தமிழ்த் தொலைக்காட்சி நிகழ்ச்சிகள்
சித்துனி

**சித்துனி திருவிழா** (*Chiithuni Festival*) மா நாகா பழங்குடியினரால் கொண்டாடப்படும் ஒரு முக்கிய திருவிழாவாகும். விழாவானது வழக்கமாக ஜனவரி 25ஆம் நாள் தொடங்கி 6 நாட்கள் நடைபெறும். அறுவடை காலம் முடிந்து புதிய காலம் தொடங்குவதை குறிக்கும் வகையில் இந்தத்திருவிழா நடத்தப்படுகிறது.

## சடங்குகள்
சித்துனி திருவிழா ஓராண்டு முடிவடைந்து ஒரு புதிய ஆண்டின் தொடக்கத்தைக் குறிக்கிறது. திருவிழா 6 நாட்கள் நடைபெறும். ஒவ்வொரு நாளும் ஒரு முக்கியமான விழாவை நடத்துகிறது. திருவிழாவின் போது கடைப்பிடிக்கப்படும் சடங்குகள் தெய்வங்கள் மற்றும் கிராம மக்கள் அவர்களின் முன்னோர்களை ஆண்டு முழுவதும் வழிநடத்தும் ஒரு வழியாகும் என்று நம்புகின்றனர்.

## முதல் நாள்
திருவிழாவின் முதல் நாள் *நிஷா* எனப்படும் ஆயத்த நாளாகும். கிராம மக்கள் தூய்மையான இதயத்துடன் தங்களை தயார்படுத்திக் கொள்ள வேண்டும். வழக்கமான குளியல் மற்றும் அனைத்து பொருட்களையும் சுத்தம் செய்வதன் மூலம் அவர்கள் தங்களை மிகவும் சுத்தமாக வைத்திருக்கிறார்கள். சுதுனிக்ரோவின் 18 வது நாளில் அரிசி பீர் முன்கூட்டியே தயாரிக்கப்படுகிறது. மேலும் அண்டை வீடுகளுக்கு அதை பருக வழங்குவார்கள்.

### இரண்டாவது நாள்
இரண்டாவது நாள் *நிஜி* என்று அழைக்கப்படுகிறது. இந்த நாளில்தான் முக்கியத் திருவிழா நடைபெறுகிறது. இந்நாளில் இறைச்சி சமைக்கப்பட்டு விநியோகிக்கப்படுகிறது. குடும்பத்தின் குலதந்தையர் பின்னர் சமைத்த இறைச்சியில் சிலவற்றை கடவுளுக்கு வழங்குவார். மாலையில், ஒரு பெரிய நெருப்பு உருவாக்கப்பட்டு, கிராமவாசிகள் பாடல்களைப் பாடியும் நடனமாடியும் விருந்து உண்பர்.

### மூன்றாம் நாள்
மூன்றாம் நாள், *ஓஷு கோப்* என்று அழைக்கப்படும். பல்வேறு விழாக்கள் நடத்தப்படும் வகையில் ஒரு முக்கியமான நாள். கிராமவாசிகள் அனைவரும் காலையில் கூடி, பின்னர் தங்கள் கைகளால் பறவைகளை துரத்தவும் வேட்டையாடவும் காட்டிற்குச் செல்கிறார்கள். முதல் பறவையைப் பிடிப்பவர் இந்த ஆண்டின் அதிர்ஷ்டசாலியாகக் கருதப்படுகிறார். திருவிழாவின் மூன்றாம் நாள் திருமணமான பெண்களுக்கும் மங்களகரமானதாக கருதப்படுகிறது. அவர்கள் தங்கள் மூதாதையர் வீட்டிற்கு அழைக்கப்பட்டு, குடும்பப் பிணைப்பைக் குறிக்கும் பரிசாக இறைச்சி மற்றும் அரிசி பீர் ஆகியவற்றைக் கொண்டு தங்கள் கணவரின் வீட்டிற்குத் திரும்புகிறார்கள்.

### நான்காவது, ஐந்தாம் மற்றும் ஆறாம் நாள்
சித்துனியின் நான்காவது, ஐந்தாம் மற்றும் ஆறாம் நாள், நாள் முழுவதும் விழாக்கள் நடைபெறும். மக்கள் விருந்து, உள்ளூர் தயாரிக்கப்பட்ட அரிசி பீர் குடித்து, பாடல்கள், நடனம் மற்றும் பாரம்பரிய விளையாட்டுகளுடன் கொண்டாடுகிறார்கள்.

*சிசிலோப்ரா*  (பிப்ரவரி) என்ற அடுத்த மாதத்தின் முதல் நாளில் கிராமத்தின் அனைத்து ஆண்களும் பெண்களும் தங்கள் பாரம்பரிய உடைகளை தங்கள் ஆயுதங்களுடன் (ஆண்கள்) மற்றும் கூடைகளுடன் (பெண்களுக்கு) அணிவார்கள். பின்னர் அவர்கள் திருவிழாவின் முடிவைக் குறிக்க ஒரு மலையில் நியமிக்கப்பட்ட இடத்திற்கு ஊர்வலமாகச் செல்கிறார்கள். அந்த இடத்தை அடைந்த பிறகு, இளைஞர்கள் தங்கள் திறமையைக் காட்ட பாரம்பரிய விளையாட்டுகளை விளையாடுகிறார்கள். இந்த நாளில் சூரியன் மறைவதற்குள் அனைவரும் வீட்டிற்கு வந்துவிடுவர். இல்லையெனில் கிராமத்தில் மரணத்திற்கு வழிவகுக்கும் அல்லது கடுமையான விளைவுகள் ஏற்படும் என்று நம்பப்படுகிறது.
## தற்போதைய நாளில்
கிறிஸ்தவம் ஏற்றுக்கொள்ளப்பட்டதன் மூலம், திருவிழா மிகவும் தொய்வுற்ற நிலையைக் கண்டுள்ளது. கடவுள்கள் மற்றும் முன்னோர்களின் ஆசீர்வாதங்கள் கடவுளின் ஆசீர்வாதங்களுக்காக ஜெபிப்பதன் மூலம் மாற்றப்பட்டுள்ளன. மேலும் பல பாரம்பரிய விளையாட்டுகள் நவீன விளையாட்டுகளால் மாற்றப்பட்டுள்ளன.

## சான்றுகள்

பகுப்பு:இந்தியப் பண்டிகைகள்
பகுப்பு:நாகாலாந்தின் பண்பாடு
தாம்ராய் ரதயாத்திரை

**தாம்ராய் ஜகன்னாதர் தேரோட்டம்** (*Dhamrai Rathayatra*) (தாம்ராய் ஜகந்நாத் ரோத் எனவும் அழைக்கப்படுகிறது) வங்காளதேசத்தின் தாம்ராயில் அமைந்துள்ள இந்துக் கடவுளான ஜகன்னாதருக்கு அர்ப்பணிக்கப்பட்ட ஒரு தேர்க் கோயிலாகும். ஆண்டுதோறும் நடைபெறும் தேரோட்டம் ஆயிரக்கணக்கான மக்களை ஈர்க்கும் புகழ்பெற்ற இந்து பண்டிகையாகும். வங்காளதேசத்தின் இந்து சமூகத்தின் மிக முக்கியமான நிகழ்வுகளில் இதுவும் ஒன்று  ஜகந்நாதர் இந்துக்களின் புனிதமான இந்து மும்மூர்த்திகளில் ஒருவரான விஷ்ணுவின் அவதாரம் என்று இந்துக்களால் நம்பப்படுகிறது (படைக்கும் கடவுள் பிரம்மா, பாதுகாப்பவர் விஷ்ணு, சிவன் அழிப்பவர்). ஜகன்னாதர் பகவான் கிருஷ்ணரின் தெய்வ வடிவமாகவும் நம்பப்படுகிறது.

ஆயிரக்கணக்கான இந்து பக்தர்களுக்கு, இது ஒரு புண்ணிய செயலாகக் கருதப்படுகிறது. மேலும், தேர்களுடன் வரும் பெரிய ஊர்வலங்கள் மேளம்,   எக்காளங்களுடன் பக்தி பாடல்களை இசைக்கின்றன. தேரின் மீது வரும் ஜகன்னாதரை பார்ப்பது மிகவும் மங்களகரமானதாகக் கருதப்படுகிறது. துறவிகள், கவிஞர்கள் மற்றும் புனித நூல்கள் இந்த சிறப்புத் திருவிழாவை போற்றியுள்ளன. 

## கட்டமைப்பு
வெளியிடப்படாத ஆவணங்கள் மற்றும் பதிவுகள் மூலம் தாம்ராய் ரோத் சுமார் 400 ஆண்டுகள் பழமையானது என்று கூறப்படுகிறது. பங்களா ஆண்டு 1079 (கிரிகோரியன் நாட்காட்டியில் 1672 உடன் தொடர்புடையது) முதல் 1204 (கி.பி. 1697) வரை இருந்த ரோத் மூங்கில்களால் செய்யப்பட்டது என்று அந்த பதிவுகளிலிருந்து அறியப்படுகிறது. இருப்பினும், இந்த மூங்கில் செய்யப்பட்ட ரோத் எவ்வாறு மரத்தால் ஆனது என்று தெரியவில்லை. 1204 முதல் 1340 வரையிலான காலப்பகுதியில் பாலியாட்டியின் ஜமீந்தார் (இப்போது சதுரியா உபாசிலாவில் உள்ளது) நான்கு 'ரோத்'களை உருவாக்கி அதன் கட்டுமானத்திற்கான அனைத்து செலவுகளையும் வழங்கியதாக வெளியிடப்படாத ஆதாரங்கள் குறிப்பிடுகின்றன.
## சான்றுகள்
கள்ள சாதுவின் தண்டனை

**கள்ள சாதுவின் தண்டனை**  என்பது ஒரு இந்திய தந்திர கதையாகும், இது ஃபெரோஷெபூரில் மேஜர் காம்ப்பெல் என்பவரால் சேகரிக்கப்பட்ட ஒரு பஞ்சாபி கதை. ஆண்ட்ரூ லாங் அதை *லிலாக் தேவதை புத்தகத்தில்* மூன்றாவது கதையாக சேர்த்துள்ளார்.

## சுருக்கம்
ஒரு ராஜா தனது நகரத்தில் ஒரு சாதுவை வரவழைத்து அவர் தனது சீடர்களை சந்திப்பதற்காக ஒரு வீட்டையும் கட்டிக்கொடுத்தார். ராஜாவிற்கு மகன் யாரும் இல்லை ஒரே ஒரு அழகான வயது வந்த மகள் மட்டுமே, அவளுமே பக்கத்து நாட்டு இளவரசனுக்கு நிச்சயிக்கப்பட்திருந்தாள். ஒரு நாள் அரசனது பெண் இந்த சாதுவைப் பார்த்து ஆசிர்வாதம் வாங்க சென்றாள். ஆனால் அந்த சாதுவோ, இவளை காம எண்ணத்துடன் பார்த்தான். அவனது எண்ணத்தை ஊகித்துவிட்டு அவ்விடத்தை விட்டு ஓடிவிட்டாள், ஆனால் அந்த கள்ள சாதுவோ, அவள் ஓடும் போது பின்னால்  இருந்து  ஒரு ஈட்டியை வீசினான், அதனால் அவள் காலில் காயம் ஏற்பட்டது.

அடுத்த நாள் அரசனை காணச்சென்ற சாது ஒரு தீய குணமிக்க அரக்கன் ஒருவன் முன்தினம் தான் கண்டதாகவும் அதை கொல்லும்படிக்கு தனது ஈட்டியை எறிந்த போது அதன் காலில் காயம் ஏற்பட்டதாகவும் சொன்னான். அதை நம்பிய அரசனும் காலில் காயமுள்ள மனிதனை தேடி கண்டுபிடிக்கும் படி உத்தரவிட்டான். அந்தப்படி தேடும் போது கடைசியில் அவனது மகளுக்கு தான் அவ்வாறு காயம் இருந்தது. அதிர்ச்சியடைந்த மன்னனிடம், அந்த சாது குழந்தை பருவத்திலேயே அந்த அரக்க ஆவி உன் மகளை ஆட்கொண்டுவிட்டது என பொய் கூறினதோடு அல்லாமல், ஒரு இரும்பு கூண்டு செய்து அவளை கட்டி அதனுள் வைத்து ஆற்றில் எறிந்து விட சொன்னான். அவ்வரசனும் அப்படியே செய்தான்.

மறுநாள் காலை, அவளுக்கு நிச்சயிக்கப்பட்ட இளவரசன் எதுவும் அறியாமல் ஆற்றங்கரையில் வேட்டையாடிக்கொண்டிருந்தபோது ஒரு இரும்பு கூண்டினை கண்டான். அதனுள் பெண்ணொருத்தி இருப்பதையும் அவள் தனக்கு நிச்சயிக்கப்பட்ட இளவரசி தான் என்பதையும் அறிந்து  அவளை விடுவித்து அவள் அந்த இடத்திலேயே திருமணம் செய்து கொண்டான். அந்த கள்ள சாதுவின் சூழ்ச்சியை அறிந்த இளவரசன் அவனை தண்டிக்க எண்ணி  ஒரு பெரிய மலைக் குரங்கை பிடித்து இளவரசிக்கு பதிலாக அந்த கூண்டினுள் வைத்து அதை மீண்டும் ஆற்றில் விட்டுவிட்டான். அந்த சாதுவோ, அவனது சீடர்களை அனுப்பி அந்த கூண்டினை துணியால் முழுவதும் மூடி எடுத்து வர சொன்னான். அவர்களும் தேடி பிடித்து கூண்டோடு கொண்டுவந்தனர். அவர்களிடம் எவ்வளவு அலறல்களைக் கேட்டாலும் தனது அறைக்குள் வர வேண்டாம் என்று கட்டளையிட்டார். இளவரசியின் கழுத்தை நெரிப்பதற்கு ஒரு பட்டு வடத்தை எடுத்தான். சிறிது நேரத்தில் உதவிக்காக அவனது அறையிலிருந்து பெரிய அலறல் சத்தம் கேட்டது ஆனால் அவர்களோ குரு கட்டளையிட்டபடி யாரும் உள்ளே செல்லவில்லை. இறுதியில் அவர்கள் சாதுவின் உடலை தான் கண்டறிந்தனர். 

சாது  இறந்துவிட்டதைக் கேள்விப்பட்ட இளவரசி, குடும்பமாக வந்து தன் தந்தையிடம் சமாதானம் செய்தார்.

## மேற்கோள்கள்

பகுப்பு:இந்திய இலக்கியம்
காமரூப்பின் நாட்டுப்புற பாடல்கள்

**காமரூப்பின் நாட்டுப்புற பாடல்கள்**  என்பது அசாமிய   காம்ரூப் மக்களின் எண்ணங்களையும் உணர்ச்சிகளையும் வெளிப்படுத்தும் நாட்டுப்புற இசையின் பிரபலமான வடிவமாகும்.  இந்த பாடல்கள் அனைத்தும் பண்டைய காமரூப் இன மக்களிடம் இருந்து வழிவழியாக வாய்மொழியாக பரப்பப்பட்டவையாகும்.  காமரூபியின் இந்த நாட்டுப்புற பாடல்களின் மொழியானது ஆரம்பகால அசாமிய மொழிகள், காம்ரூபி பேச்சுவழக்குகள் மற்றும் தற்போதைய அசாமிய மொழிகள் உட்பட அசாமியரின் வெவ்வேறு பேச்சுவழக்குகள் மற்றும் பண்டைய வடிவங்களைக் கொண்டுள்ளது.

## வரலாறு
இந்தப் பாடல்கள் பழங்காலத்திலிருந்தே காம்ரூப் பகுதி மக்களால் பரம்பரை பரம்பரைகளாக பாடப்பட்டு வருகின்றன. திருமணப் பாடல்கள் (பியார் கீத்), கெளர் (படகுப் போட்டி பாடல்கள்) கீத், மஹா கெடா (கொசுவை விரட்டுதல்) பாடல்கள், குழந்தை விளையாட்டு பாடல்கள், அறுவடை திருவிழா பாடல்கள்,  மீன்பிடி பாடல்கள்  மற்றும் தாலாட்டு போன்ற அவர்களின் அன்றாட நடவடிக்கைகளை இணைக்கும் பாடல்களின் வடிவங்களும் பிரபலமாக உள்ளன. இலக்கியம் மற்றும் இசை ஆகிய இரண்டிலும் மிக உயர்ந்த நுட்பமான மற்றும் நேர்த்தியான வைஷ்ணவப் பாடல்களும்  தாழ்மையான டோலாரா மற்றும் டாகர் (அல்லது கஞ்சரி)  போன்ற காமரூப நாட்டுப்புற பாடல்களும் என  இரண்டு வகைகளிலும் இப்பாடல்கள்  பாடப்படுகின்றன. பரவலாக இவை பாடப்பட்டாலும்  அவை மிகுந்த இசை நுணுக்கத்தை வெளிப்படுத்துகின்றன.  இது இசை முறைகளின் செழுமைக்காக அறியப்படுகிறது. 

## மேற்கோள்கள்

பகுப்பு:அசாம் தொடர்புடைய பட்டியல்கள்
பகுப்பு:இந்திய இசை
பகுப்பு:நாட்டுப்புறப் பாடல்கள்
சைதி பாடல்கள்

**சைதி பாடல்கள்** என்பது இந்து நாட்காட்டியின் முதல் மாதமான சைத்ராவை வரவேற்கும் விதமாக இந்திய துணைக்கண்டத்திலிருந்து தோன்றிய பாரம்பரிய மற்றும் பொதுவான இசை வடிவத்தையும் கலந்த கலவையில் பாடப்படும் பாடல்கள் ஆகும். இந்த பாடல்கள் ஆங்கில  மார்ச்/ஏப்ரல் மாதத்தில் ஸ்ரீ ராம நவமியின் போது வழங்கப்படுகின்றன. இது இந்துஸ்தானி பாரம்பரிய இசையின் வடிவத்தின் கீழ் வருகிறது. பாடல்களில் பொதுவாக ராம என்ற பெயர் இருக்கும்.மேலும் பாடல்-உரையில் உள்ள **நயிகா** அல்லது பெண் கதாநாயகி தனது காதலனை சந்திக்க நினைவூட்டும் வகையிலும், புதிய பூக்கள் மற்றும் பழங்களின் தோற்றத்தை பற்றியும் அடிக்கடி விவரிக்கின்றன.

இது பாடலின் ஒரு பகுதியாக இருக்கவேண்டிய அவசியமில்லை, ஆனால் ஒரு நிறுத்தற்குறியாகவோ, ஆச்சரிய குறியாகவோ அல்லது எளிமையான உச்சரிப்பு சுவைக்காகவோ பயன்படுத்தப்படுகிறது. ராம நவமி அல்லது சைத்ரா மாதத்தின் ஒன்பதாம் நாளில் ராமர் பிறந்ததால் இந்தச் சொல் சேர்ப்பு உள்ளது என்றும் கருதலாம்.

இது கசாரி, ஹோரி மற்றும் சவானி போன்ற காலநிலைகளின் போது பாடப்படும் பாடல்களின் வரிசையில் வருகிறது, மேலும் இது பாரம்பரியமாக உத்தரபிரதேசத்தின் பெரும்பாலான  கிராமங்கள் மற்றும் பனாரஸ், மிர்சாபூர், மதுரா மற்றும்  அலகாபாத் போன்ற நகரங்களில் பாடப்படுகிறது:  மட்டுமல்லாமல் பீகாரின் போஜ்பூர் பகுதிகளில்  கூட பாடப்படுகிறது . சைதியின் பிரபலமான பாடகிகளில் கிரிஜா தேவியும் ஒருவர்.

## மேற்கோள்கள்


பகுப்பு:பீகாரின் பண்பாடு